b"\n_START_ARTICLE_\nDesperados: Wanted Dead or Alive\n_START_SECTION_\nZgodba\n_START_PARAGRAPH_\nIgra se za\xc4\x8dne v El Pasu, 1881. V zadnjih mesecih je skrivnostni in zlobni ropar El Diablo oropal veliko vlakov. \xc5\xbdele\xc5\xbeni\xc5\xa1ka dru\xc5\xbeba Twinnings & Co ponuja 15000 dolarjev tistemu, ki ga ustavi. Lovec na glave John Cooper se odlo\xc4\x8di, da ga bo ujel, toda kmalu se izka\xc5\xbee, da naloga ni tako lahka, kot se sprva zdi. John osnuje ekipo, ki je sestavljena iz njegovih starih prijateljev Sama, Doca in Kate. Ko ugotovi, da Sanchez ni voditelj racij, ga re\xc5\xa1i in sprejme tudi njega. Zadnja se skupini pridru\xc5\xbei \xc5\xa1e Mia, ki se ma\xc5\xa1\xc4\x8duje za o\xc4\x8detovo smrt._NEWLINE_V presenetljivem preobratu se izka\xc5\xbee, da je Marshal, ki naj bi lovil roparsko bando, pravzaprav El Diablo. Cooperjevo ekipo zapre v zapor v svojem \xc5\xa1tabu. S pomo\xc4\x8djo Mie se uspe\xc5\xa1no izmuznejo iz svoje celice, nato pa Cooper ustreli Diabla v njegovi pisarni.\n_START_SECTION_\nJohn Cooper\n_START_PARAGRAPH_\nJohn Cooper je glavni lik igre in sodeluje v vseh misijah, razen v predstavitvah drugih likov. Je najbolj vsestranski lik in pogosto opravi ve\xc4\x8dino dela, ostali liki pa so mu zgolj v oporo.\n_START_SECTION_\nSamuel Williams\n_START_PARAGRAPH_\nSamuel Williams je temnopolti strokovnjak za razstrelivo in Cooperjev najbolj\xc5\xa1i prijatelj. Zaradi sposobnosti zvezovanja nezavestnih nasprotnikov je pogosto v oporo ostalim likom.\n_START_SECTION_\nDoc McCoy\n_START_PARAGRAPH_\nDoctor McCoy je zagrenjen veteran Ameri\xc5\xa1ke dr\xc5\xbeavljanske vojne. S Cooperjem se poznata \xc5\xbee dolgo, vendar bi te\xc5\xbeko trdili, da sta prijatelja. Doc McCoy je specialist za tiho ubijanje na daljavo.\n_START_SECTION_\nKate O'Hara\n_START_PARAGRAPH_\nKate O'Hara je zapeljivka in strastna kvartopirka. Prav zaradi tega je pogosto v te\xc5\xbeavah in John Cooper jo pogosto re\xc5\xa1uje. Sicer nasprotnika te\xc5\xbeko ubije, zelo lahko pa ga onesposobi."